«Աստուած տիեզերքի արարիչ՝ մարդկութեան պարգեւէ իսկական խաղաղութեան պարգեւը որպէսզի ան կարենայ առանց ստուերներու ուրախութեան մը մէջ ճանչնալ Քու ողորմութիւնդ»։ Այս եղաւ Վատիկանի Պետական քարտուղար՝ կարդինալ Փիեթրօ Փարլինին աղօթքը Սուրբ Պետրոսի Պազիլիքային մէջ, 17 հոկտեմբերի 2018-ի երեկոյեան նախագահած Քորէական թերակղզիին նուիրուած Խաղաղութեան սուրբ պատարագին առթիւ, որուն իր մասնակցութիւնը բերաւ նաեւ Հարաւային Քորէայի նախագահ՝ Մուն Թայն Մունը որ այսօր կէսօրին հանդիպում պիտի ունենայ Ֆրանչիսկոս Սրբազան Քահանայապետին հետ, որուն ընթացքին նախատեսուած է որ նախագահը Քահանայապետին յանձնէ Հիւսիսային Քորէայի նախագահ Քիմ Եոնկ Ունի մէկ պատգամը։